ИлъэсыщIэ тыгъэ
Дыгъэгъазэм и 31-м Iэдииху жылагъуэм гуфIэгъуэкIэ — къыщызэIуахынущ сабий 550-м тещIыхьа еджапIэщIэ. Ар къудамищу зэхэтщ: административнэ, пэщIэдзэ классхэр, класс нэхъыжьхэр зэпэщхьэхуэу щеджэну Iыхьэхэр.
Иджырей мардэ нэхъыфIхэм тету яухуа еджапIэм и IуплъапIэр керамогранит пкъыгъуэхэмкIэ къращIыкIащ. Апхуэдэу абы хэтщ метр зэбгъузэнатIэ 288-рэ хъу спортзал, цIыху 312-рэ зыщIэхуэну пэшышхуэ.
Школым и дэнэ щIыпIи видеокамерэхэр щыфIалъхьащ. Класс пэшхэр къызыхуэтыншэу къагъэплъ. Мы махуэхэм футбол джэгупIэм и ухуэныгъэр кърахьэлIэри, пщIантIэри зыхуей хуагъэзээжащ.
Жанхъуэт Зузэ.
